ระเบียบคณะกรรมการกองทุนหมู่บ้านและชุมชนเมืองแห่งชาติระเบียบคณะกรรมการกองทุนหมู่บ้านและชุมชนเมืองแห่งชาติฉบับที่ ๙ว่าด้วยคุณสมบัติลักษณะต้องห้าม วาระดำรงตำแหน่ง การคัดเลือก การพ้นจากตำแหน่งการปฏิบัติงานและการประเมินผลการปฏิบัติงานของผู้อำนวยการสำนักงานกองทุนหมู่บ้านและชุมชนเมืองแห่งชาติพ.ศ. ๒๕๔๙[๑] อาศัยอำนาจตามมาตรา๑๙ (๑๐) มาตรา ๒๓ วรรคแรก และวรรคท้ายแห่งพระราชบัญญัติกองทุนหมู่บ้านและชุมชนเมืองแห่งชาติ พ.ศ. ๒๕๔๗คณะกรรมการกองทุนหมู่บ้านและชุมชนเมืองแห่งชาติ จึงออกระเบียบไว้ ดังนี้ข้อ๑ ระเบียบนี้เรียกว่า ระเบียบคณะกรรมการกองทุนหมู่บ้านและชุมชนเมืองแห่งชาติฉบับที่ ๙ ว่าด้วยคุณสมบัติ ลักษณะต้องห้าม วาระดำรงตำแหน่ง การคัดเลือกการพ้นจากตำแหน่งการปฏิบัติงาน และการประเมินผลการปฏิบัติงานของผู้อำนวยการสำนักงานกองทุนหมู่บ้านและชุมชนเมืองแห่งชาติพ.ศ. ๒๕๔๙ข้อ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ในระเบียบนี้คณะกรรมการ หมายความว่าคณะกรรมการกองทุนหมู่บ้านและชุมชนเมืองแห่งชาติประธานกรรมการ หมายความว่าประธานกรรมการกองทุนหมู่บ้านและชุมชนเมืองแห่งชาติสำนักงาน หมายความว่าสำนักงานกองทุนหมู่บ้านและชุมชนเมืองแห่งชาติผู้อำนวยการ หมายความว่าผู้อำนวยการสำนักงานกองทุนหมู่บ้านและชุมชนเมืองแห่งชาติข้อ๔ ผู้อำนวยการมีอำนาจหน้าที่ควบคุมดูแล โดยทั่วไปและรับผิดชอบในการปฏิบัติงานของสำนักงานข้อ๕ ผู้อำนวยการมีวาระการดำรงตำแหน่งคราวละสองปีผู้อำนวยการซึ่งพ้นจากตำแหน่งตามวาระอาจได้รับคัดเลือกอีกได้ข้อ๖ ผู้อำนวยการต้องมีคุณสมบัติและไม่มีลักษณะต้องห้ามดังนี้(๑) มีสัญชาติไทย(๒) มีอายุไม่ต่ำกว่า ๓๕ ปีบริบูรณ์และไม่เกิน ๖๐ ปีบริบูรณ์ในวันยื่นใบสมัคร(๓) สามารถทำงานให้กับสำนักงานกองทุนหมู่บ้านและชุมชนเมืองแห่งชาติได้เต็มเวลา(๔) ไม่เคยเป็นบุคคลล้มละลาย คนไร้ความสามารถ หรือคนเสมือนไร้ความสามารถ(๕) ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่โทษสำหรับความผิดที่ได้กระทำโดยประมาท(๖) ไม่เคยต้องคำพิพากษาถึงที่สุดว่ามีความผิดแต่รอการกำหนดโทษหรือรอลงโทษในความผิดต่อตำแหน่งหน้าที่ หรือความผิดเกี่ยวกับทรัพย์(๗) ไม่เคยถูกให้ออก ปลดออก หรือไล่ออกจากราชการองค์กรอิสระตามรัฐธรรมนูญแห่งราชอาณาจักรไทย หน่วยงานรัฐวิสาหกิจ(๘) ไม่เป็นผู้ดำรงตำแหน่งทางการเมือง สมาชิกสภาท้องถิ่นหรือผู้บริหารส่วนท้องถิ่น กรรมการหรือผู้ดำรงตำแหน่งซึ่งรับผิดชอบการบริหารพรรคการเมืองที่ปรึกษาพรรคการเมืองหรือเจ้าหน้าที่พรรคการเมือง(๙) ไม่เป็นผู้ที่ไม่ไปใช้สิทธิเลือกตั้งตามมาตรา ๖๘ วรรคสองของรัฐธรรมนูญแห่งราชอาณาจักรไทย พุทธศักราช ๒๕๔๐ข้อ๗ ผู้อำนวยการจะพ้นจากตำแหน่ง เมื่อ(๑) ตาย(๒) ลาออก(๓) ขาดคุณสมบัติ และลักษณะต้องห้าม ตามข้อ ๖(๔) สัญญาจ้างสิ้นสุดลง(๕) ถูกเลิกสัญญาจ้างข้อ๘ ให้แต่งตั้งคณะอนุกรรมการขึ้นคณะหนึ่งมีอำนาจหน้าที่ดำเนินการคัดเลือกสรรหาผู้อำนวยการและนำเสนอคณะกรรมการพิจารณาให้ความเห็นชอบข้อ๙ ให้มีคณะอนุกรรมการคัดเลือกสรรหามีอำนาจหน้าที่ในการกำหนดวุฒิการศึกษาคุณสมบัติเฉพาะตำแหน่ง หลักเกณฑ์ วิธีการเงื่อนไข ออกประกาศและดำเนินการในการคัดเลือกสรรหาการทำสัญญาจ้างผู้อำนวยการข้อ๑๐ ให้ประธานกรรมการแต่งตั้งผู้อำนวยการโดยความเห็นชอบของคณะกรรมการข้อ๑๑ อัตราเงินเดือน และผลประโยชน์ตอบแทนของผู้อำนวยการขึ้นอยู่กับคุณสมบัติและประสบการณ์โดยได้รับความเห็นชอบจากคณะกรรมการข้อ๑๒ ให้ผู้อำนวยการเป็นผู้บังคับบัญชาพนักงานและลูกจ้างและรับผิดชอบการบริหารกิจการของสำนักงานให้เป็นไปตามวัตถุประสงค์ของกองทุนหมู่บ้านและชุมชนเมืองแห่งชาติตามกฎหมายระเบียบข้อบังคับ และนโยบายที่คณะกรรมการกำหนดข้อ๑๓ ให้แต่งตั้งคณะอนุกรรมการขึ้นคณะหนึ่งมีอำนาจหน้าที่ดำเนินการประเมินผลการปฏิบัติงานของผู้อำนวยการข้อ๑๔ ให้มีการประเมินผลงานของผู้อำนวยการใน๖ เดือนแรก ตามแผนการดำเนินงานที่ผู้อำนวยการเสนอต่อคณะกรรมการ และหลังจากนั้นให้ประเมินผลการดำเนินงานทุก ๑ ปีประกาศ ณ วันที่ ๒๒มีนาคม พ.ศ. ๒๕๔๙สุวิทย์ คุณกิตติประธานกรรมการกองทุนหมู่บ้านและชุมชนเมืองแห่งชาติปริยานุช/จัดทำ๒๑ ตุลาคม ๒๕๕๑จุฑามาศ/ปรับปรุง๑๙ ตุลาคม ๒๕๕๙[๑] ราชกิจจานุเบกษาเล่ม ๑๒๕/ตอนพิเศษ ๑๖๖ ง/หน้า ๙/๑๗ ตุลาคม ๒๕๕๑